আজ থেকে বঙ্গে SIR, এবার SIR নিয়ে আদালতের বিশেষ পর্যবেক্ষণ, কবে শুনানি?

ওয়েব ডেস্ক: এসআইআর নিয়ে দায়ের হওয়া মামলার দ্রুত শুনানির আবেদন খারিজ করল কলকাতা হাইকোর্ট৷ সোমাবারের পর মঙ্গলবারও এসআইআর নিয়ে দ্রুত শুনানির আবেদন জানানো হয়৷ পরপর দু’দিনই সেই দাবি খারিজ করল আদালত৷ এদিন দ্রুত শুনানির দাবিতে ভারপ্রাপ্ত প্রধান বিচারপতি সুজয় পাল ও বিচারপতি পার্থ সারথি সেনের ডিভিশন বেঞ্চের দৃষ্টি আকর্ষণ করেন আবেদনকারীর আইনজীবী সব্যসাচী চট্টোপাধ্যায়। আইনজীবীর দাবি আজ (মঙ্গলবার) থেকে রাজ্যে শুরু হয়েছে এসআইআর। তাই এই মামলার জরুরি ভিত্তিতে শুনানি গ্রহণ করা হোক ৷ পাল্টা ভারপ্রাপ্ত প্রধান বিচারপতি সুজয় পাল জানান, এই মুহূর্তে দ্রুত শুনানির প্রয়োজন নেই। আগামী সোমবার এই মামলার শুনানি হতে পারে বলে জানিয়েছে ডিভিশন বেঞ্চ।

SIR সংক্রান্ত মামলায় কলকাতা হাইকোর্টের প্রধান বিচারপতির বড় নির্দেশ! SIR প্রক্রিয়া শুরু হয়েছে । এদিন ফের SIR নিয়ে ভারপ্রাপ্ত প্রধান বিচারপতির ডিভিশন বেঞ্চের দৃষ্টি আকর্ষণ করা হয়। আবেদনকারী আইনজীবী সব্যসাচী চ্যাটার্জি দাবি করেন, আজ থেকে শুরু হচ্ছে এসআইআর। তাই এই মামলার জরুরি ভিত্তিতে শুনানি গ্রহণ করা হোক। যদিও সেই দাবি খারিজ করে দিয়ে ভারপ্রাপ্ত প্রধান বিচারপতি সুজয় পাল বলেন, “এই মুহূর্তে দ্রুত শুনানির কোনও প্রয়োজন নেই।”

আরও পড়ুন: SIR-এর শুরুর দিনেই রাজপথে মমতা-অভিষেক, ঠিক কী কী কর্মসূচি রয়েছে?

প্রসঙ্গত, গত ৩১ অক্টোবর SIR নিয়ে মামলা দায়ের কলকাতা হাইকোর্টে। আবেদনকারীর দাবি মূলত ৪টি…

১) আদালতের নজরদারিতে হোক SIR প্রক্রিয়া।
২) এসআইআর-এর সময়সীমা বৃদ্ধি করা হোক।
৩) কেন এসআইআর করা হচ্ছে? প্রয়োজন কি এসআইআর-এর? বিস্তারিতভাবে আদালতের কাছে জানাক জাতীয় নির্বাচন কমিশন।
৪) ২০০২ এর ভোটার তালিকা সম্পূর্ণভাবে প্রকাশ করুক জাতীয় নির্বাচন কমিশন।